राजनारायण ने गलत तरीकों से चुनाव जीतने का आरोप लगाकर इलाहाबाद हाईकोर्ट में याचिका दायर की.
देश के इतिहास में 19 मार्च 1975 को ऐसा पहली बार हुआ है, जब तत्कालीन प्रधानमंत्री (इंदिरा गांधी) को कोर्ट में गवाही देने के लिए आना पड़ा था. दरअसल, 1971 के लोकसभा चुनाव में रायबरेली सीट पर इंदिरा गांधी ने राजनारायण को एक लाख से भी ज्यादा वोटों से हरा दिया था. राजनारायण ने गलत तरीकों से चुनाव जीतने का आरोप लगाकर इलाहाबाद हाईकोर्ट में याचिका दायर की. 12 जून 1975 को इलाहाबाद हाईकोर्ट ने चुनाव में भ्रष्टाचार के आरोप में प्रधानमंत्री इंदिरा गांधी के रायबरेली चुनाव को अवैध करार दिया. कोर्ट ने इंदिरा गांधी को 6 साल के लिए चुनाव लड़ने से अयोग्य करार दिया. विपक्षी दलों ने इंदिरा से इस्तीफा देने की मांग तेज कर दी. सुप्रीम कोर्ट ने हाईकोर्ट के निर्णय पर स्टे दे दिया. लेकिन पार्टी में भी एक खेमा इंदिरा से नैतिकता के आधार पर इस्तीफे की आवाज उठाने लगा. दूसरी ओर जयप्रकाश नारायण के नेतृत्व में विपक्ष दिल्ली की सड़कों पर उतर आया.